《小溪晓行》
明代·唐锦

望中漠漠总烟岚，风土殊方惜未谙。诗为愁多添日课，酒因情懒废朝酣。

鸟争楝子和霜堕，僧拾松枝带叶担。漠漠江云飞渐杳，满前新景向谁谈。

作者简介：松江府上海人，字士纲。弘治九年进士。正德间为兵科给事中，以不谒馈宦官谪判深州。刘瑾诛，累官江西学政。朱宸濠反，锦激励士民，捕守城内官杜茂等，驰请南赣巡抚王守仁入城，建首功。后坐事落职，寻事白，致仕归。卒年八十。